Այս փաստը, մեր կարծիքով, պետք է դառնա Հայաստանի արտաքին քաղաքական գերատեսչության քննարկման նյութը: Մեր դիվանագիտական գերատեսչությունը կամ պետք է, հետևելով ադրբեջանցիների օրինակներին, բողոքի նոտա հղի, կամ էլ պիտի հրապարակայնորեն դատապարտի կատարվածը` միևնույն ժամանակ հայտարարելով Լեռնային Ղարաբաղի անկախության կամ առնվազն` նրա ինքնորոշման գործընթացի օրինականության ճանաչման մասին: Եթե Ալիևը հայտարարել էր, որ ինքնահռչակ և ագրեսիայի միջոցով ձևավորված հանրապետության ճանաչման հարցը կքննարկեն ԼՂ հարցի լուծումից հետո միայն, նշանակում է` Ադրբեջանը լուծված է համարում Ղարաբաղի հարցը, իսկ մեզ համար միակ լուծումը Ղարաբաղի անկախության պաշտոնական ճանաչումն է: Որոշ վերլուծաբաններ այն միտքն են հայտնում, թե Թուրքիան և Ադրբեջանը հերթական անգամ ի ցույց են դնում իրենց լկտիությունը և իրենց շարքում նստեցնելով ՀԿԹՀ-ի արտգործնախարարին` ծաղրում են ողջ աշխարհը: Եթե դա այդպես է, ապա մեր դիվանագիտական նախարարութ յունն էլ չպետք է նստի ձեռքերը ծալած և մտածի համարժեք քայլի մասին: